|  |
| --- |
| Helga ArakTallinna mnt 11571024 Jämejala külaViljandimaa |
| **Riigimaantee nr 50 Viljandi tee jalg- ja jalgrattatee ehitusprojekti koostamine lõigul jämejala-viljandi** |

Ramboll Eesti AS on koostamas Maanteeameti lääne regiooni tellimusel riigimaanteega nr 50 Viljandi tee lõigule Jämejala-Viljandi paralleelselt kulgeva jalg- ja jalgrattatee ehituse tehnilist projekti.

Projekti eesmärgiks on jalakäijate ja jalgratturite liiklusohutuse taseme tõstmine. Nimetatud eesmärgi täitmiseks projekteeritakse maanteele valgustus, Jämejala-Viljandi lõigule jalg- ja jalgrattatee ning Karula ristmikust Viljandi linna piirini jalgtee.

Maanteeametil on kavas rajada jalg- ja jalgrattatee käesoleval aastal.

Tänaseks on valminud tehnilise projekti lahendused ning käimas on projekti kooskõlastamine võrguvaldajate ja puudutatud isikutega.

*Teile kuuluv* ***Musta*** *maaüksus (katastriüksuse tunnus: 62901:003:0471) piirneb Viljandi maanteega. Kuna olemasolev tee maa-ala ei võimalda paigutada jalg- ja jalgrattateed tee maa-alale, siis on tarvilik tee maa-ala laiendamiseks omandada riigile/kohalikule omavalitsusele äralõige Teie kinnistust.*

*Tehnilise projektiga kavandatakse Teile kuuluval kinnistul tee-ehitustöid (sh puude langetamine, uue põllumasinatele sobiva mahasõidu ehitamine), mistõttu on vajalik 3378 m2 suuruse äralõike tegemine.*

Käesolevale kirjale on lisatud väljavõte teelõigu plaanijoonisest, mis puudutab Teile kuuluvat kinnistut. Täiendavat infot projekti kohta saab all toodud kontaktandmete kaudu. Soovi korral tutvustame projekti.

Käesolevaga palume Teie arvamust tehnilise projektiga kavandatud projektlahendusele Teile kuuluva kinnistuga piirneva teelõigu ulatuses ja nõusolekut läbirääkimiste alustamiseks teemaa tarbeks vajaliku äralõike omandamiseks. Tee maa-ala piiri ettepaneku joonisele võite lisada omapoolsed esialgsed tingimused võõrandamiseks.

Lugupidamisega

Andres Brakmann

Projektijuht

Lisad (koopiad): 1. Krundijaotuskava plaan 2 lehel

Meelis Joonsaar, tel 698 8355, meelis.joonsaar@ramboll.ee